Kuluefektiivsuse analüüs (cost-effectiveness analysis, CEA). Meetod, kus vaadeldakse nii kulusid kui ka ravi tulemusi. Analüüsi sisendeid (ravi jaoks tehtavaid kulud) mõõdetakse rahas, kuid väljundeid naturaalühikutes. Näiteks on mõõdetavaks väljundiks selle meetodi puhul vähenenud depressioonijuhtumite arv, sisendiks aga kulud, mis kaasnevad alternatiivsete ravimeetoditega, nt medikamentide tarvitamine või psühhoteraapia. Kokkuvõtvalt leitakse kuluefektiivsusanalüüsiga alternatiivsetest ravimeetoditest see, mille puhul saavutatakse parim tulemus väiksemate (rahaliste) kuludega. Erinevus CMAst seisneb selles, et saavutatav tulemus ei ole fikseeritud (teada).